บาทเปิด 35.53/55 ติดตามประชุมกนง.
เงินบาทเปิด 35.53/55 ติดตามประชุมกนง.วันนี้-รอดูตัวเลขเศรษฐกิจสหรัฐในวันศุกร์
4 พ.ย. 2558

เงินบาทเปิด 35.53/55 ติดตามประชุมกนง.วันนี้-รอดูตัวเลขเศรษฐกิจสหรัฐในวันศุกร์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.53/55 บาท/ดอลลาร์ แข็งค่าเล็กน้อยจากช่วงเย็นวานนี้ที่ปิดตลาดที่ระดับ 35.56/58 บาท/ดอลลาร์
แนวโน้มเงินบาทวันนี้อาจจะไม่แกว่งมากนัก เพราะจากที่วันนี้จะมีการประชุมคณะกรรมการนโยบายการเงิน(กนง.) ตลาดก็คาดว่า กนง.จะมีมติคงอัตราดอกเบี้ยนโยบายไว้เท่าเดิมที่ 1.50% ขณะที่ตลาดยังเล่นข่าวเดิม คือ รอดูปฏิกิริยาของธนาคารกลางสหรัฐ(เฟด) เมื่อตัวเลขเศรษฐกิจสหรัฐจะทยอยประกาศออกมา โดยเฉพาะศุกร์นี้กับตัวเลขการจ้างงานนอกภาคเกษตร
"ตอนนี้ trader ก็ยังเล่นข่าวเดิม คือ รอดูเฟดจะว่าอย่างไร ก็ต้องดูตัวเลข non farm payroll ศุกร์นี้ด้วย ถ้าออกมาดี ก็มีโอกาสที่เฟดจะขึ้นดอกเบี้ยภายในสิ้นปีนี้" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.48-35.60 บาท/ดอลลาร์